Šilumos siurbliai oras-vanduo pasižymi kur kas daugiau privalumų bei patogumų, lyginant su tradiciniu kieto kuro katilų naudojimu. Kalbant apie ekonomiškumą, jie yra ekologiški (neišmeta CO2), veikia tyliai, o taip pat – gali padėti sutaupyti net iki 50-60% metų bėgyje šildymui reikiamos energijos ir karšto vandens. Šilumos siurbliai oras-vanduo pasižymi lengvu valdymu, nereikalauja daug priežiūros, o jų montavimas yra ganėtinai paprastas (nereikalauja specialių gręžinių, jungimosi prie bendro dujotiekio). Visgi, renkantis sistemą oras-vanduo, svarbu išsirinkti tinkamo galingumo įrenginį bei patikėti jo montavimą į specialistų rankas tam, kad išvengtumėte neatitikimų bei rūpesčių.